A Tanács 1244/2001/EK rendelete
(2001. június 19.)
a közös agrárpolitika keretébe tartozó közvetlen támogatási rendszerek közös szabályainak megállapításáról szóló 1259/1999/EK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 37. cikkére,
tekintettel a Bizottság javaslatára [1],
tekintettel az Európai Parlament véleményére [2],
mivel:
(1) A statisztikák szerint a közös agrárpolitika különféle jövedelemtámogatási rendszerei alapján folyósított közvetlen kifizetések útján nagy számú gazdálkodó részesül igen kis összegekben. A támogatási rendszerek nem tesznek különbséget a kis összegekben és nagyobb összegekben részesülő gazdálkodók között; a jogosultság feltételei, valamint az igazgatási és ellenőrzési rendelkezések azonosak.
(2) Egy egyszerűsített támogatási rendszer létrehozása a kis összegű támogatásban részesülő gazdálkodók számára hozzájárulhat a gazdálkodók, a nemzeti közigazgatási rendszerek és a Bizottság szintjén felmerülő adminisztratív terhek csökkentéséhez. Helyénvaló egy ilyen rendszer hatékonyságának próbaidőszakban történő tesztelése. A kis összegekre jogosult vagy kisebb összegű támogatást elfogadni kész gazdálkodóknak egy minimális időtartam folyamán, egyszerűsített feltételekkel, évente egy összevont támogatást kell kapniuk. A rendszer ideiglenes jellege miatt, a rendszerben való részvételnek mind a tagállamok számára, mind a rendszer alkalmazása mellett döntő tagállamok gazdálkodói számára önkéntesnek kell lennie.
(3) Az adminisztratív eljárások egyszerűsítése érdekében lehetővé kell tenni a tagállamok számára, hogy egységes kombinált támogatást folyósítsanak a gazdálkodók számára, amely a szóban forgó egyszerűsített rendszer keretében, valamint az egyéb támogatási rendszerek keretében odaítélt támogatásokat egyaránt magában foglalja.
(4) Az 1259/1999/EK rendelettel [3] létrehozott közvetlen támogatási rendszerekre vonatkozó, meglévő közös szabályok sérelme nélkül, és figyelembe véve a rendszer kísérleti jellegét, helyénvaló a Bizottság részére megfelelő rugalmasságot biztosítani a rendszer megvalósítása során. Az egyszerűsítés céljának elérése érdekében ezen kívül szükséges lehet bizonyos pontosan meghatározott és indokolt esetekben eltérni a támogatásokról szóló vonatkozó rendeletek által, valamint az egyes közösségi támogatási programokra vonatkozó integrált igazgatási és ellenőrzési rendszer létrehozásáról szóló, 1992. november 27-i 3508/92/EGK tanácsi rendelet [4] által előírt meglévő szabályoktól.
(5) Az 1259/1999/EK rendelet közös szabályokat állapít meg a közös agrárpolitika keretébe tartozó közvetlen támogatási rendszerekre vonatkozóan. Ezért az egyszerűsített rendszer beépítése céljából helyénvaló az említett rendelet módosítása.
(6) Az e rendelet végrehajtásához szükséges intézkedéseket a Bizottságra ruházott végrehajtási hatáskör gyakorlására vonatkozó eljárások megállapításáról szóló, 1999. június 28-i 999/468/EK tanácsi határozatnak [5] megfelelően kell elfogadni,
ELFOGADTA EZT A RENDELETET:
1. cikk
Az 1259/1999/EK rendelet a következőképpen módosul:
1. A rendelet a következő cikkel egészül ki:
"2a. cikk
(1) A 2002-2005 közötti naptári évekre egyszerűsített rendszer jön létre, amelynek keretében a tagállamok dönthetnek úgy, hogy a következő támogatási rendszerek alapján történő kifizetéseket az e cikkben előírt feltételek és a végrehajtására elfogadott szabályok alapján teljesítik:
- szántóföldi növényekre vonatkozó területalapú támogatások, beleértve a fűszilázs-támogatást, a kiegészítő összegeket, a területpihentetési támogatásokat, a durumbúzára vonatkozó kiegészítő támogatást és a különleges támogatást, az 1251/1999/EK rendelet [6] 2., 4. és 5. cikkének megfelelően,
- az 1577/96/EK rendelet [7] 1. cikkében előírt, szemes hüvelyesekre vonatkozó területalapú támogatás,
- a 3072/95/EK rendelet [8] 6. cikkében előírt, rizsre vonatkozó területalapú támogatás,
- az 1254/1999/EK rendelet [9] 4., 6., 10., 13. és 14. cikkének megfelelően, különleges jövedelemtámogatás, anyatehenekre vonatkozó jövedelemtámogatás, beleértve az üszőkre vonatkozó támogatást és ugyancsak beleértve az anyatehenekre vonatkozó, kiegészítő nemzeti jövedelemtámogatást társfinanszírozás esetén, a külterjes tartásra nyújtott támogatásokat, valamint a kiegészítő támogatásokat, ha azokat az e francia bekezdés alapján nyújtott támogatás kiegészítéseként nyújtják,
- anyajuhokra és anyakecskékre vonatkozó jövedelemtámogatás és a kedvezőtlen helyzetű térségeknek nyújtott kiegészítő támogatások, a 2467/98/EK rendelet [10] 5. cikkének megfelelően.
Az első albekezdésben említett rendeletek a továbbiakban: "vonatkozó rendeletek";.
(2) Az egyszerűsített rendszerben való részvétel önkéntes. A kérelmezők akkor vehetnek részt a rendszerben, ha a kérelmezést megelőző három év mindegyikében legalább egy, az egyszerűsített rendszer által felölelt támogatási rendszer keretében támogatásban részesültek. Az 1257/1999/EK rendelet alapján korengedményes nyugdíjazási támogatásban részesülő gazdálkodók a rendszerben nem vehetnek részt.
(3) A rendszer keretében a gazdálkodónak nyújtható összeg az alábbiak közül a magasabb összeg:
a) a vonatkozó rendeletek alapján a kérelmezés évét megelőző három évben odaítélt összegek átlaga;
b) a vonatkozó rendeletek alapján a kérelmezés évét megelőző naptári évben odaítélt teljes összeg.
A számításban figyelembe kell venni az 1308/70/EGK rendelet [11] 4. cikkében előírt, lenre és kenderre vonatkozó területalapú támogatást.
E rendelet 4. cikkének az a) és b) pontban említett referencia-időszakokban történő alkalmazása esetén az említett a) és b) pont szerinti összegeket úgy kell kiszámolni, ahogyan azokat az összegeket, amelyeket a 4. cikk alkalmazása előtt ítéltek volna oda.
(4) A (3) bekezdésben említett összeg nem lehet több 1250 eurónál.
Az (5) bekezdés sérelme nélkül, azok a kérelmezők azonban, akik a vonatkozó rendeletek alapján magasabb összegekre lennének jogosultak, választhatják az egyszerűsített rendszerhez való csatlakozást, ha beleegyeznek abba, hogy nem kapnak a maximális összegnél nagyobb összeget.
Az egyszerűsített rendszer alapján járó támogatást évente egyszer fizetik, a kifizetés attól az évtől kezdődik, amelyben a rendszerben való részvételre jelentkezés történt, és 2005-ig tart.
(5) A tagállamok dönthetnek úgy, hogy az egyszerűsített rendszerre a 4. cikket alkalmazzák.
(6) A kérelmezők vállalják, hogy fenntartják a földterület mezőgazdasági szempontból jó állapotát. A földterületet bármely mezőgazdasági célra hasznosíthatják, kivéve az 53021000 KN-kód alá tartozó kender termelését.
A mezőgazdasági szempontból jó állapot fogalmát a tagállamok határozzák meg, figyelembe véve különösen azokat az intézkedéseket, amelyeket ennek a rendeletnek, valamint a 2316/1999/EK rendelet [*******] A Bizottság 1999. október 22-i 2316/1999/EK rendelete az egyes szántóföldi növények termelői számára támogatási rendszer létrehozásáról szóló 1251/1999/EK tanácsi rendelet alkalmazására vonatkozó részletes szabályok megállapításáról (HL L 280., 1999.10.30., 43. o.). A legutóbb a 946/2001/EK rendelettel (HL L 133., 2001.5.16., 8. o.) módosított rendelet. 19. cikke (4) bekezdésének végrehajtására hoztak.
(7) A tagállamok dönthetnek az egyszerűsített rendszer nemzeti vagy regionális szinten történő bevezetése mellett és kombinálhatják az egyszerűsített rendszer szerinti kifizetések időpontját bármely más támogatási rendszeren belüli kifizetési időponttal.";
2. A 11. cikk helyébe a következő szöveg lép:
"11. cikk
Részletes szabályok
(1) A Bizottságot az 1766/92/EK rendelet [*] A Tanács 1992. június 30-i 1766/92/EGK rendelete a gabonafélék piacának közös szervezéséről (HL L 181., 1992.7.1., 21. o.). A legutóbb az 1666/2000/EK rendelettel (HL L 193., 2000.7.29., 1. o.) módosított rendelet. 23. cikke által létrehozott Gabonapiaci Irányítóbizottság segíti, illetve szükség szerint más érintett irányítóbizottságok.
(2) Az e bekezdésre történő hivatkozások esetében az 1999/468/EK határozat 4. és 7. cikkét kell alkalmazni.
(3) Az 1999/468/EK határozat 4. cikkének (3) bekezdésében előírt időtartam egy hónap.
(4) A (2) bekezdésnek megfelelően a Bizottság a következőket fogadja el:
- részletes szabályok a 2a. cikk alkalmazására, többek között esetleges eltérés a vonatkozó rendeletektől és a 3508/92/EGK rendelettől [**] A Tanács 1992. november 27-i 3508/92/EGK rendelete egyes közösségi támogatási programokra vonatkozó integrált igazgatási és ellenőrzési rendszer létrehozásáról (HL L 355., 1992.12.5., 1. o.). A legutóbb a 495/2001/EK rendelettel (HL L 72., 2001.3.14., 6. o.) módosított rendelet., amelyek szükségesek az egyszerűsítés céljának eléréséhez, különösen a jogosultsági feltételekkel, a kérelmezés és a kifizetés időpontjaival, illetve az ellenőrzési rendelkezésekkel kapcsolatosak, valamint részletes szabályok az egyszerűsített rendszer hatálya alá tartozó területek és termelés tekintetében történő kétszeres igénylés elkerülése érdekében,
- a melléklet módosításai, amennyiben az 1. cikkben előírt feltételeket figyelembe véve szükségessé válik, és
- adott esetben az e rendelet alkalmazására vonatkozó részletes szabályok, beleértve különösen a 3. és a 4. cikk kijátszásának megakadályozásához szükséges intézkedéseket, valamint a 7. cikkre vonatkozó intézkedéseket."
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 2001. június 19-én.